sukhrobnurali/uzbek-legal-corpus huggingface dataset:
Oʻzbekiston Respublikasida avtomototransport vositalari va shahar elektr transporti vositalari haydovchilarini tayyorlash va qayta tayyorlash tizimida taʼlim jarayonini takomillashtirish va oʻqitishning zamonaviy usullarini joriy etish chora-tadbirlari toʻgʻrisida
(resolution, 2018-02-26)

Oʻzbekiston Respublikasida avtomototransport vositalari va shahar elektr transporti vositalari haydovchilarini tayyorlash va qayta tayyorlash tizimida taʼlim jarayonini yanada takomillashtirish va oʻqitishning zamonaviy usullarini joriy etish maqsadida Vazirlar Mahkamasi qaror qiladi: 1. “Avtotest Report” masʼuliyati cheklangan jamiyat (keyingi oʻrinlarda “Avtotest Report” MChJ deb ataladi) tomonidan: avtomototransport vositalari haydovchilarini tayyorlash va qayta tayyorlash boʻyicha “Avtotest” va “Avtotest 2.0” mahalliy elektron oʻquv qoʻllanmalari ishlab chiqilganligi; avtomototransport vositalari haydovchilarini tayyorlash va qayta tayyorlash boʻyicha taʼlim muassasalari oʻqituvchilari uchun ixtisoslashtirilgan oʻquv qoʻllanmasi yaratilganligi maʼlumot qabul qilinsin. 2. Oʻzbekiston Respublikasi Ichki ishlar vazirligining: respublikaning barcha mintaqalarida “Avtotest Report” MChJning avtomototransport vositalari va shahar elektr transporti vositalari haydovchilarini tayyorlash va qayta tayyorlash boʻyicha zamonaviy axborot-kommunikatsiya texnologiyalari, ilgʻor oʻquv vositalari, trenajyerlar va oʻquv aerodromi bilan jihozlangan zamonaviy oʻquv-metodik komplekslarini (keyingi oʻrinlarda oʻquv komplekslari deb ataladi) tashkil etish toʻgʻrisidagi taklifiga rozilik berilsin. “Avtotest Report” MChJ oʻquv komplekslarini qurish va jihozlash uchun oʻz mablagʻlari hisobidan kamida 4 mlrd soʻm investitsiya qoʻyish majburiyatini olganligi qayd etilsin. 3. Qoraqalpogʻiston Respublikasi Vazirlar Kengashi va viloyatlar hokimliklari “Avtotest Report” MChJning murojaatiga koʻra viloyat markazlariga tutash tumanlarda oʻquv komplekslari qurish uchun kamida 3 ga yer uchastkalari bepul foydalanish uchun berilishini bir oy muddatda taʼminlasinlar. Toshkent shahri hokimligi oʻquv kompleksi qurish uchun Vazirlar Mahkamasining “Zarar koʻrib ishlovchi, iqtisodiy nochor va past rentabelli tashkilotlarning foydalanilmayotgan hududlarini va ortiqcha ishlab chiqarish maydonlarini yanada maqbullashtirish chora-tadbirlari toʻgʻrisida” 2014-yil 15-iyuldagi 192-son qaroriga muvofiq berilayotgan yer zaxirasi hisobiga “SAR” aviakompaniyasi aerodromining sharqiy qismida, Sergeli tumani, “Bahor” mahallasi manzilida joylashgan umumiy maydoni 3 ga yer uchastkasini oʻquv kompleksi qurish uchun “Avtotest Report” MChJga bepul foydalanish uchun berilishini taʼminlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov va Oʻzbekiston Respublikasi Ichki ishlar vaziri A.A. Axmedbayev zimmasiga yuklansin.
Ota-onalar tomonidan bolalarning bolalar musiqa va sanʼat maktablarida oʻqishi uchun haq toʻlash va undan foydalanish tartibi toʻgʻrisidagi nizomning 24-bandiga oʻzgartirish kiritish haqida
(resolution, 2015-04-28)

Oʻzbekiston Respublikasi Prezidentining 2014-yil 4-dekabrdagi PQ-2270-son “Oʻzbekiston Respublikasining 2015-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qaroriga muvofiq Oʻzbekiston Respublikasi Xalq taʼlimi vazirligi va Moliya vazirligi qaror qiladi: 1. Oʻzbekiston Respublikasi Xalq taʼlimi vazirligi va Moliya vazirligining 2008-yil 31-dekabrdagi 46 va 121-son qarori (roʻyxat raqami 1898, 2009-yil 5-fevral) (Oʻzbekiston Respublikasi qonun hujjatlari toʻplami, 2009-y., 6-son, 65-modda) bilan tasdiqlangan Ota-onalar tomonidan bolalarning bolalar musiqa va sanʼat maktablarida oʻqishi uchun haq toʻlash va undan foydalanish tartibi toʻgʻrisidagi nizomning 24-bandi quyidagi tahrirda bayon etilsin: “24. Oʻqish uchun ota-onalar toʻlovidan tushgan mablagʻlar birinchi navbatda bolalar musiqa va sanʼat maktablarini saqlash xarajatlariga (ish haqi va unga tenglashtirilgan toʻlovlar, yagona ijtimoiy toʻlov bundan mustasno) yoʻnaltiriladi. Tushumlarning qolgan qismi quyidagi tartibda taqsimlanadi: a) 40 foizgacha — maktab pedagog xodimlari umumiy sonining koʻpi bilan 50 foizini qamrab olgan holda oʻqituvchi va konsertmeysterlar bazaviy tarif stavkasining 40 foizigacha boʻlgan miqdorda har oylik ustamalar shaklida ragʻbatlantirishga, shuningdek oʻquvchilari xalqaro koʻrik-tanlov va festivallarda 1, 2, 3, 4-oʻrinlarni egallagan oʻqituvchi va konsertmeysterlarga tegishincha eng kam oylik ish haqining 10, 9, 8, 7 barobari miqdorida, respublika tanlovlarida 1, 2, 3-oʻrinlarni egallaganligi uchun esa tegishincha eng kam ish haqining 6, 5, 4 barobari miqdorida mukofotlashga; b) 20 foizgacha — oʻquvchi, oʻqituvchi va konsertmeysterlarni tanlovlar, festivallar, ustoz saboqlari hamda ijodiy maktablardagi mashgʻulotlarga borishi, shuningdek oʻquvchilarning teatr, muzey, konsertlarga tashrifi bilan bogʻliq xarajatlarini toʻlashga, maktabda madaniy-ommaviy tadbirlarni tashkil etish va oʻtkazishga; v) qolgan mablagʻlar — mavjud kreditorlik qarzlarini qoplashga va moddiy-texnik bazani mustahkamlashga (bino va inshootlarni, mebel, musiqa asboblari va jihozlarni kapital va joriy taʼmirlashga, shuningdek mebel, uskunalar, musiqa asboblari, oʻquv qoʻllanmalari, adabiyotlar va boshqa zarur jihozlar sotib olishga).”. 2. Mazkur qaror rasmiy eʼlon qilingan kundan eʼtiboran kuchga kiradi.
Xalqaro shartnomalarga qoʻshilish toʻgʻrisida
(resolution, 2018-11-05)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 21-moddasiga muvofiq: 1. Quyidagilarga: Butunjahon pochta uyushmasining Umumiy reglamentiga (Doxa, 2012-yil 11-oktabr); 2. Oʻzbekiston Respublikasining Tashqi ishlar vazirligi Butunjahon pochta uyushmasi Xalqaro byurosining Bosh direktoriga Oʻzbekiston Respublikasi mazkur xalqaro shartnomalarga qoʻshilgani toʻgʻrisidagi tegishli bildirishnomani oʻrnatilgan tartibda yuborsin. 3. Oʻzbekiston Respublikasining Vazirlar Mahkamasi mazkur xalqaro shartnomalar kuchga kirgandan soʻng Oʻzbekiston Respublikasining majburiyatlari bajarilishi ustidan nazoratni belgilangan tartibda taʼminlasin. 4. Oʻzbekiston Respublikasi Prezidentining “Xalqaro shartnomalarni tasdiqlash toʻgʻrisida” 2007-yil 11-yanvardagi PQ-559-sonli va “Xalqaro shartnomalarni tasdiqlash toʻgʻrisida” 2011-yil 4-martdagi PQ-1495-sonli qarorlari oʻz kuchini yoʻqotgan deb hisoblansin. 5. Ushbu qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
Pochta toʻlovining davlat belgilari davlat kolleksiyasi toʻgʻrisidagi nizomga oʻzgartirishlar kiritish toʻgʻrisida
(resolution, 2015-04-27)

Oʻzbekiston Respublikasi Prezidentining 2015-yil 4-fevraldagi PF-4702-son “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligini tashkil etish toʻgʻrisida”gi Farmoniga va Oʻzbekiston Respublikasi Prezidentining 2015-yil 4-fevraldagi PQ-2293-son “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligining faoliyatini tashkil etish toʻgʻrisida”gi qaroriga muvofiq Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi hamda Madaniyat va sport ishlari vazirligi qaror qiladi: 1. Oʻzbekiston aloqa va axborotlashtirish agentligi va Oʻzbekiston Respublikasi Madaniyat va sport ishlari vazirligining 2010-yil 13-yanvardagi 10-8/125, 1-QQ-son qarori (roʻyxat raqami 2077, 2010-yil 4-fevral) (Oʻzbekiston Respublikasi qonun hujjatlari toʻplami, 2010-y., 5-son, 49-modda) bilan tasdiqlangan Pochta toʻlovining davlat belgilari davlat kolleksiyasi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 2 va 10-bandlaridagi “Aloqa, axborotlashtirish va telekommunikatsiya texnologiyalari davlat qoʻmitasi” degan soʻzlar “Axborot texnologiyalari va kommunikatsiyalarini rivojlantirish vazirligi” degan soʻzlar bilan almashtirilsin. 2. 3-banddagi, 14-bandning birinchi xatboshisidagi va 16-banddagi “Aloqa, axborotlashtirish va telekommunikatsiya texnologiyalari davlat qoʻmitasining” degan soʻzlar “Axborot texnologiyalari va kommunikatsiyalarini rivojlantirish vazirligining” degan soʻzlar bilan almashtirilsin. 3. 11-bandda: birinchi xatboshisidagi “Aloqa, axborotlashtirish va telekommunikatsiya texnologiyalari davlat qoʻmitasining” degan soʻzlar “Axborot texnologiyalari va kommunikatsiyalarini rivojlantirish vazirligining” degan soʻzlar bilan almashtirilsin; ikkinchi xatboshisidagi “ochiq aksiyadorlik jamiyati (OAJ)” degan soʻzlar “aksiyadorlik jamiyati (AJ)” degan soʻzlar bilan almashtirilsin. 4. 12-banddagi “OAJ” degan qisqartma “AJ” degan qisqartma bilan almashtirilsin. 5. Ushbu oʻzgartirishlar Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi hamda “Oʻzbekiston pochtasi” AJ bilan kelishilgan.
Pochta aloqasi operatorlari, provayderlari uchun jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish boʻyicha ichki nazorat qoidalariga oʻzgartirishlar kiritish toʻgʻrisida
(resolution, 2018-11-30)

Oʻzbekiston Respublikasi Prezidentining 2015-yil 4-fevraldagi PF-4702-son “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligini tashkil etish toʻgʻrisida”gi Farmoniga va Oʻzbekiston Respublikasi Prezidentining 2015-yil 4-fevraldagi PQ-2293-son “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligining faoliyatini tashkil etish toʻgʻrisida”gi qaroriga muvofiq Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi va Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamenti qaror qiladi: 1. Oʻzbekiston aloqa va axborotlashtirish agentligi va Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamentining 2009-yil 13-oktabrdagi 10-8/4270, 33-09-son qarori (roʻyxat raqami 2032, 2009-yil 3-noyabr) (Oʻzbekiston Respublikasi qonun hujjatlari toʻplami, 2009-y., 45-son, 490-modda) bilan tasdiqlangan Pochta aloqasi operatorlari, provayderlari uchun jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish boʻyicha ichki nazorat qoidalariga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 4-bandning beshinchi xatboshisidagi, 10-banddagi va 29-banddagi “Aloqa, axborotlashtirish va telekommunikatsiya texnologiyalari davlat qoʻmitasi” degan soʻzlar “Axborot texnologiyalari va kommunikatsiyalarini rivojlantirish vazirligi” degan soʻzlar bilan almashtirilsin. 2. 6-bandning birinchi xatboshisidagi “Aloqa, axborotlashtirish va telekommunikatsiya texnologiyalari davlat qoʻmitasi” degan soʻzlar “Axborot texnologiyalari va kommunikatsiyalarini rivojlantirish vazirligi” degan soʻzlar bilan almashtirilsin. 3. 7-bandning sakkizinchi xatboshisidagi “Aloqa, axborotlashtirish va telekommunikatsiya texnologiyalari davlat qoʻmitasi” degan soʻzlar “Axborot texnologiyalari va kommunikatsiyalarini rivojlantirish vazirligi” degan soʻzlar bilan almashtirilsin.
Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasining “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2014-yil 11-dekabrdagi OʻRQ-381-son Qonuni)
(law, 2025-01-18)

Oʻzbekiston Respublikasining “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2014-yil 11-dekabrdagi OʻRQ-381-son Qonuniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Vazirliklar va idoralar bir oy muddatda oʻz idoraviy normativ-huquqiy hujjatlarini ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 3. Vazirlar Mahkamasining 2012-yil 5-apreldagi 101-son qarori (Oʻzbekiston Respublikasi QT, 2012-y., 4-son, 23-modda) bilan tasdiqlangan Arxiv hujjatlarini Oʻzbekiston Respublikasidan tashqariga olib chiqish va arxiv hujjatlarini Oʻzbekiston Respublikasiga olib kirish tartibi toʻgʻrisidagi nizomda: a) 22-bandning uchinchi xatboshidagi “uch kundan kechikmay” soʻzlari “bir ish kuni mobaynida” soʻzlari bilan almashtirilsin; b) 23-bandning oʻninchi xatboshidagi “uch kundan kechikmay” soʻzlari “bir ish kuni mobaynida” soʻzlari bilan almashtirilsin. 6. Vazirlar Mahkamasining 2014-yil 10-martdagi 57-son qarori (Oʻzbekiston Respublikasi QT, 2014-y., 3-son, 25-modda) bilan tasdiqlangan Nodavlat notijorat tashkilotlarini davlat roʻyxatidan oʻtkazish tartibi toʻgʻrisidagi nizom 38-bandining oltinchi xatboshidagi “notarial tasdiqlangan” soʻzlari chiqarib tashlansin.
Xalqaro shartnomani tasdiqlash toʻgʻrisida
(resolution, 2015-04-16)

1. Balogʻat yoshiga yetmaganlarni ular doimiy yashaydigan davlatlarga qaytarish masalalarida Mustaqil Davlatlar Hamdoʻstligi ishtirokchi–davlatlarning hamkorlik qilishi toʻgʻrisida 2002-yil 7-oktabrdagi Bitimga oʻzgartirishlar kiritish haqidagi MDH hukumat rahbarlari Kengashining 2014-yil 30-may kuni Minsk shahrida oʻtkazilgan majlisida imzolangan Protokoli tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnomaning kuchga kirishi uchun zarur boʻlgan ichki davlat tartib-taomillarini bajarganligi toʻgʻrisida depozitariyga tegishli bildirishnoma yuborsin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasi majburiyatlari bajarilishi ustidan nazoratni taʼminlasin. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
Davlat ijtimoiy sugʻurtasi boʻyicha nafaqalar tayinlash va toʻlash tartibi toʻgʻrisidagi nizomga oʻzgartirishlar kiritish haqida
(order, 2024-08-27)

Oʻzbekiston Respublikasi Vazirlar Mahkamasining 2014-yil 31-dekabrdagi 372-son “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasining “Soliq va budjet siyosatining 2015-yilga moʻljallangan asosiy yoʻnalishlari qabul qilinganligi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2014-yil 4-dekabrdagi OʻRQ-379-son Qonuni)”gi qaroriga muvofiq buyuraman: 1. Oʻzbekiston Respublikasi Mehnat va aholini ijtimoiy muhofaza qilish vazirining 2002-yil 1-apreldagi 21-sonli buyrugʻi (roʻyxat raqami 1136, 2002-yil 8-may) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-y., 9-son) bilan tasdiqlangan Davlat ijtimoiy sugʻurtasi boʻyicha nafaqalar tayinlash va toʻlash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 15-bandning uchinchi xatboshisidagi “Ikkinchi jahon urushi” degan soʻzlar “1941 — 1945-yillardagi urush” degan soʻzlar bilan almashtirilsin. 2. 21-bandning ikkinchi xatboshisidagi “Ikkinchi jahon urushining” degan soʻzlar “1941 — 1945-yillardagi urush” degan soʻzlar bilan almashtirilsin. 3. 26-bandning ikkinchi xatboshisidagi “Ikkinchi jahon urushi” degan soʻzlar “1941 — 1945-yillardagi urush” degan soʻzlar bilan almashtirilsin. 4. Mazkur oʻzgartirishlar Oʻzbekiston Respublikasi Moliya vazirligi, Sogʻliqni saqlash vazirligi, Markaziy banki, Davlat soliq qoʻmitasi va Oʻzbekiston Kasaba uyushmalari Federatsiyasi Kengashi bilan kelishilgan.
Budjet oldida boqimandasi bor xoʻjalik yurituvchi subyektlarning budjet oldidagi qarzlarini undirish va soliq toʻlovchilarning mablagʻi boʻlmagan holatda ularning debitor qarzi orqali budjet oldidagi qarzini undirish toʻgʻrisidagi tartibni oʻz kuchini yoʻqotgan deb topish haqida
(resolution, 2015-04-15)

Oʻzbekiston Respublikasining Soliq kodeksiga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi tomonidan 1999-yil 20-dekabrda 96-son va Davlat soliq qoʻmitasi tomonidan 1999-yil 17-sentabrda 99-116-son bilan tasdiqlangan Budjet oldida boqimandasi bor xoʻjalik yurituvchi subyektlarning budjet oldidagi qarzlarini undirish va soliq toʻlovchilarning mablagʻi boʻlmagan holatda ularning debitor qarzi orqali budjet oldidagi qarzini undirish toʻgʻrisidagi tartib (roʻyxat raqami 874, 2000-yil 19-yanvar) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 2-son) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Markaziy banki bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
“Oʻsimlik dunyosi obyektlaridan maxsus foydalanish toʻgʻrisidagi ruxsatnomalar namunalarini hamda Oʻrmon fondi yerlarida yovvoyi holda oʻsuvchi dorivor, oziq-ovqatbop va texnik oʻsimliklarni terish va tayyorlash uchun ruxsatnoma, oʻrmon fondining yaylov hududlarida pichan oʻrish va chorva mollarini oʻtlatish uchun oʻrmon chiptalari, shuningdek oʻrmon fondi hududlarida daraxt kesish uchun chipta blankalarini toʻldirish va hisobini yuritish tartibi toʻgʻrisida yoʻriqnomani tasdiqlash haqida”gi buyruqni oʻz kuchini yoʻqotgan deb topish toʻgʻrisida
(order, 2015-04-09)

Oʻzbekiston Respublikasi Vazirlar Mahkamasining 2014-yil 20-oktabrdagi 290-son “Biologik resurslardan foydalanishni tartibga solish va tabiatdan foydalanish sohasida ruxsat berish tartib-taomillaridan oʻtish tartibi toʻgʻrisida”gi qaroriga muvofiq Oʻzbekiston Respublikasi Tabiatni muhofaza qilish davlat qoʻmitasi qaror qiladi: 1. Oʻzbekiston Respublikasi Tabiatni muhofaza qilish davlat qoʻmitasi raisining 2007-yil 17-iyuldagi 68-son “Oʻsimlik dunyosi obyektlaridan maxsus foydalanish toʻgʻrisidagi ruxsatnomalar namunalarini hamda Oʻrmon fondi yerlarida yovvoyi holda oʻsuvchi dorivor, oziq-ovqatbop va texnik oʻsimliklarni terish va tayyorlash uchun ruxsatnoma, oʻrmon fondining yaylov hududlarida pichan oʻrish va chorva mollarini oʻtlatish uchun oʻrmon chiptalari, shuningdek oʻrmon fondi hududlarida daraxt kesish uchun chipta blankalarini toʻldirish va hisobini yuritish tartibi toʻgʻrisida yoʻriqnomani tasdiqlash haqida”gi buyrugʻi (roʻyxat raqami 1700, 2007-yil 3-avgust) (Oʻzbekiston Respublikasi qonun hujjatlari toʻplami, 2007-y., 31-32-son, 327-modda) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Qishloq va suv xoʻjaligi vazirligi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Trener va trener-oʻqituvchilarning jismoniy tarbiya maʼlumotiga ega boʻlishlari talab etilmaydigan sport turlari roʻyxatiga qoʻshimchalar kiritish toʻgʻrisida
(order, 2015-04-09)

Oʻzbekiston Respublikasi Vazirlar Mahkamasining 2010-yil 23-sentabrdagi 211-sonli “Sport maktablari faoliyatini hamda sport maktablari trenerlari va mutaxassislari mehnatini moddiy ragʻbatlantirish tizimini yanada takomillashtirish toʻgʻrisida”gi qaroriga muvofiq buyuraman: 1. Oʻzbekiston Respublikasi madaniyat va sport ishlari vazirining 2014-yil 3-fevraldagi 91-sonli buyrugʻi (roʻyxat raqami 2559, 2014-yil 5-fevral) (Oʻzbekiston Respublikasi qonun hujjatlari toʻplami, 2014-y., 6-son, 72-modda) bilan tasdiqlangan Trener va trener-oʻqituvchilarning jismoniy tarbiya maʼlumotiga ega boʻlishlari talab etilmaydigan sport turlari roʻyxati quyidagi bandlar bilan toʻldirilsin: “42. Anʼanaviy karate 43. Karate (WKF) 44. Kyokusinkay karate 45. Oyama kiokushinkay 46. Regbi”. 2. Mazkur buyruq rasmiy eʼlon qilingan kundan eʼtiboran kuchga kiradi.
Pochta aloqasi xizmatlarini koʻrsatish qoidalariga oʻzgartirishlar kiritish toʻgʻrisida
(order, 2015-04-08)

Oʻzbekiston Respublikasi Prezidentining 2015-yil 4-fevraldagi PF-4702-son “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligini tashkil etish toʻgʻrisida”gi Farmoniga va Oʻzbekiston Respublikasi Prezidentining 2015-yil 4-fevraldagi PQ-2293-son “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligining faoliyatini tashkil etish toʻgʻrisida”gi qaroriga muvofiq buyuraman: 1. Oʻzbekiston aloqa va axborotlashtirish agentligi bosh direktorining 2011-yil 22-fevraldagi 1-yu-son buyrugʻi (roʻyxat raqami 2219, 2011-yil 18-aprel) (Oʻzbekiston Respublikasi qonun hujjatlari toʻplami, 2011-y., 16-son, 167-modda) bilan tasdiqlangan Pochta aloqasi xizmatlarini koʻrsatish qoidalariga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 6-bandning ikkinchi xatboshisidagi, 42-bandning ikkinchi xatboshisidagi, 43-banddagi, 49-bandning ikkinchi xatboshisidagi, 53-bandning ikkinchi xatboshisidagi “aloqa, axborotlashtirish va telekommunikatsiya texnologiyalari davlat qoʻmitasi” degan soʻzlar “Axborot texnologiyalari va kommunikatsiyalarini rivojlantirish vazirligi” degan soʻzlar bilan almashtirilsin. 2. Ushbu oʻzgartirishlar Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi bilan kelishilgan.
Oʻzbekiston Respublikasi Vazirlar Mahkamasining “Oʻzbekiston davlat jahon tillari universitetining moddiy-texnika bazasini yanada rivojlantirish chora-tadbirlari toʻgʻrisida” 2013-yil 13-avgustdagi 222-son qaroriga oʻzgartirishlar kiritish haqida
(resolution, 2024-05-07)

Oʻzbekiston Respublikasi Prezidentining “Oʻzbekiston davlat jahon tillari universiteti faoliyatini takomillashtirish chora-tadbirlari toʻgʻrisida” 2013-yil 23-maydagi PQ-1971-son qarorini bajarish yuzasidan, shuningdek Oʻzbekiston davlat jahon tillari universiteti kompleksi qurilishini taʼminlash maqsadida Vazirlar Mahkamasi qaror qiladi: 1. Vazirlar Mahkamasining “Oʻzbekiston davlat jahon tillari universitetining moddiy-texnika bazasini yanada rivojlantirish chora-tadbirlari toʻgʻrisida” 2013-yil 13-avgustdagi 222-son qaroriga ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin. 1. 2-bandda: a) uchinchi xatboshidagi “ochiq aksiyadorlik jamiyati” soʻzlari “aksiyadorlik jamiyati” soʻzlari bilan almashtirilsin; b) beshinchi xatboshidagi “Oʻzbekiston Respublikasi Prezidenti Devoni Ishlar Boshqarmasining Qurilish birlashmasi” soʻzlari “Qurilish birlashmasi” aksiyadorlik jamiyati” soʻzlari bilan almashtirilsin. 2. 6-bandning birinchi xatboshidagi “ochiq aksiyadorlik jamiyati” soʻzlari “aksiyadorlik jamiyati” soʻzlari bilan almashtirilsin. 3. 1-ilovada: a) “Tadbirlar nomi” ustunidagi 2-pozitsiyadan “va suzish havzasidan” soʻzlari chiqarib tashlansin; b) 3 va 4-pozitsiyalar oʻz kuchini yoʻqotgan deb hisoblansin; v) “Obyektlar manzili” ustunining 9-pozitsiyasi quyidagi tahrirda bayon qilinsin: “Toshkent shahri, Uchtepa tumani, G9 A mavzesi, 26 b-uy”; g) 10-pozitsiya quyidagi tahrirda bayon qilinsin: